Nr. 992/13.01.2025

**A N U N Ț**

 **privind organizarea concursului de recrutare pentru ocuparea unei funcții publice de execuție**

 **temporar vacante din cadrul Primăriei Municipiului Medgidia în data de 30.01.2025 – proba scrisă**

Primăria Municipiului Medgidia*,* județul Constanța, organizează concurs de recrutare pentru ocuparea unei funcții publice de execuție temporar vacante pe durată determinată în baza art. VII din O.U.G. nr. 115/2023 – alin.(3) și art. VII alin. (7)/XI din O.U.G. nr.121/2023 pentru modificarea și completarea Codului administrativ.

**FUNCŢIA PUBLICĂ DE EXECUȚIE TEMPORAR VACANTĂ SCOASĂ LA CONCURS**

* **Consilier achiziţii publice, clasa I, grad profesional debutant (ID post 541341) – Compartiment Achiziţii Publice**

 Durata normală a timpului de muncă: 8 ore/zi, 40 de ore/săptămână.

**LOCAȚIA DE DESFĂȘURARE A CONCURSULUI**

* Concursul se desfășoară la sediul Primăriei Municipiului Medgidia din str. Republicii, nr. 5 (Casa de cultură I.N.Roman), județul Constanța.

**PERIOADA ȘI MODALITATEA DE ÎNSCRIERE LA CONCURS**

* Persoanele interesate de participarea la concursul de recrutare depun dosarul de concurs în termen de maximum 8 zile calendaristice de la data publicării anunțului de concurs, respectiv în perioada **13.01.2025 – 20.01.2025**, inclusiv.
* Potrivit dispozițiilor art. VII alin. (17) din O.U.G. nr. 121/2023, dosarul de concurs se poate depune:

- personal de către candidat la Compartimentul Resurse Umane S.S.M. și P.S.I. la sediul din strada Republicii, nr.9, bl.G2 parter, Municipiul Medgidia, județul Constanța;

- se poate transmite prin intermediul unui serviciu de curierat la sediul Compartimentulului Resurse Umane S.S.M. și P.S.I. din strada Republicii, nr.9, bl.G2, parter, Municipiul Medgidia, județul Constanța;

- se poate transmite în format electronic, la adresa de e-mail resurse-umane@primaria-medgidia.ro .

* Dosarelor de concurs transmise de candidaţi la adresa de e-mail indicată în anunţul de concurs după terminarea programului de lucru al Primăriei Municipiului Medgidia, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

**PROBELE CONCURSULUI DE RECRUTARE:**

Potrivit art.VII alin.(20) din Ordonanța de urgență nr.121/2023, examenul constă în 3 probe succesive după cum urmează:

* **Verificarea eligibilităţii candidaţilor** - în maximum **1 zi** lucrătoare de la data expirării termenului de depunere al dosarelor.
* **Proba scrisă -** în data de **30.01.2025, ora 13,00** la sediul Primăriei Municipiului Medgidia din str. Republicii, nr. 5 (Casa de cultură I.N.Roman), județul Constanța.
* **Proba interviu -** se susține într-un termen de maximum 8 zile lucrătoare de la data afișării rezultatului probei scrise. Data, ora și locul susținerii probei interviu se afișează odată cu rezultatul la proba scrisă.
* Candidaţii nemulţumiţi pot depune contestaţie în termen de **o zi lucrătoare** de la data afişării rezultatului pentru fiecare probă a concursului.
* Soluționarea contestației se face în termen de **o zi lucrătoare** de la expirarea termenului de depunere a contestațiilor.
* Se pot prezenta la următoarea probă numai candidaţii declaraţi admişi la proba precedentă.

**CONDIȚII GENERALE DE PARTICIPARE**

Condițiile de ocupare a unei funcții publice sunt cele prevăzute la art. 465 alin. (1) din O.U.G. nr. 57/2019 privind Codul administrativ, cu modificările și completările ulterioare, respectiv:

**(1)** Poate ocupa o funcţie publică persoana care îndeplineşte următoarele condiţii:

**a)** are cetăţenia română şi domiciliul în România;

**b)** cunoaşte limba română, scris şi vorbit;

**c)** are vârsta de minimum 18 ani împliniţi;

**d)** are capacitate deplină de exerciţiu;

**e)** este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;

**f)** îndeplineşte condiţiile de studii şi vechime în specialitate prevăzute de lege pentru ocuparea funcţiei publice;

**g)** dovedeşte prin certificat sau, după caz, prin alt tip de document absolvirea unei perfecţionări sau specializări stabilite expres de lege pentru ocuparea unor funcţii publice;

**g^1)** are cunoştinţe teoretice în domeniul tehnologiei informaţiei, nivel utilizator începător **(nu se aplică funcțiilor publice vacante și temporar vacante care se ocupă prin concurs organizat în condițiile prevăzute de art. VII și art. XV din O.U.G. nr. 121/2023);**

**g^2)** îndeplineşte condiţia de ocupare a postului referitoare la obţinerea unui aviz sau a unei autorizaţii, în condiţiile legii, în situaţia în care pentru funcţia publică respectivă este prevăzută ca obligatorie această

condiţie de ocupare a postului, justificată de îndeplinirea unor atribuţii care necesită un astfel de aviz sau autorizaţie;

**h)** nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;

**i)** nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

**j)** nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

**k)** nu a fost lucrător al Securităţii sau colaborator al acesteia, în condiţiile prevăzute de legislaţia specifică;

**l)** i s-a aplicat una dintre modalităţile de ocupare a funcţiilor publice prevăzute la art. 466 alin. (2).

**CONDIȚII SPECIFICE DE PARTICIPARE**

**Studii de specialitate:**

* studii universitare de licență absolvite cu diplomă de licență sau echivalentă
* fără vechime minimă în specialitatea studiilor

**DOSARUL DE CONCURS CONŢINE ÎN MOD OBLIGATORIU:**

a) formularul de înscriere prevăzut la art. 137 lit. b) din Anexa nr. 10 la O.U.G. nr. 57/2019, cu modificările și completările ulterioare;

b) copia cărţii de identitate;

c) copia actului doveditor emis de autorităţile competente, în cazul în care a intervenit schimbarea numelui consemnat în certificatul de naştere;

d) copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor necesare pentru ocuparea postului deţinut, potrivit prevederilor din O.U.G. nr. 57 din 2019, cu modificările și completările ulterioare, după caz; (modelul de adeverința care atestă vechimea în muncă și în specialitatea studiilor este prevăzut la art. 137 lit. e) la anexa nr. 10 la O.U.G. nr. 57/2019, cu modificările și completările ulterioare).

e) copii ale diplomelor de studii sau echivalente, certificatelor şi altor documente care atestă efectuarea unor specializări şi perfecţionări sau deţinerea unor competenţe specifice, după caz;

f) copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

g) cazierul judiciar;

h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;

i) declaraţia pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.

Formularul de înscriere și modelul orientativ al adeverinței eliberate de angajator, în format editabil sunt disponibile pe pagina de internet a primăriei www.primaria-medgidia.ro, odată cu anunțul la secțiunea anunțuri.

Documentul prevăzut la lit. g) poate fi înlocuit cu o declarație pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilității are obligația să completeze dosarul de concurs pe tot parcursul desfășurării concursului, dar nu mai târziu de data și ora organizării interviului, sub sancțiunea neemiterii actului administrativ de numire în funcția publică.

**Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.**

**BIBLIOGRAFIA/TEMATICA:**

1. Constituția Romȃniei, republicată.

***Cu tematica*** : Constituția Romȃniei, republicată, integral.

1. Ordonanța Guvernului nr.137/2000 privind prevenirea și sancționarea tuturor formelor de discriminare, republicată cu modificările și completările ulterioare.

***Cu tematica*** : Ordonanța Guvernului nr.137/2000 privind prevenirea și sancționarea tuturor formelor de discriminare, republicată, cu modificările și completările ulterioare, integral.

1. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare.

***Cu tematica*** : Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, integral.

1. Partea I, titlul I și titlul II ale părtii a II-a, titlul I al părţii a IV-a, titlul I și II ale părţii a VI-a, din Ordonanţa de urgenţă a Guvernului nr. 57/2019 privind Codul administrativ cu modificările și completările ulterioare.

***Cu tematica*:** Partea I, titlul I și titlul II ale părtii a II-a, titlul I al părţii a IV-a, titlul I și II ale părţii a VI-a, din Ordonanţa de urgenţă a Guvernului nr. 57/2019 privind Codul administrativ cu modificările și completările ulterioare.

1. Legea nr.98/2016 privind achiziţiile publice cu modificările și completările ulterioare.

***Cu tematica*:** Legea nr. 98/2016 privind achiziţiile publice cu modificările și completările ulterioare, integral.

1. Hotărârea nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare.

***Cu tematica*:** Hotărârea nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare.

Candidatul va avea în vedere la studierea actelor normative din bibliografia stabilită, în vederea susținerii examenului, inclusiv republicările, modificările și completările acestora.

**ATRIBUȚIILE STABILITE ÎN FIŞA POSTULUI**

* elaborează conţinutul documentaţiei de atribuire-când este cazul (referate, note justificative, fişe de date) pe baza documentaţiei primite de la compartimentele din cadrul Primăriei municipiului Medgidia, care solicită demararea acestora;
* selectează modalitatea de realizare a achiziţiilor publice, respectiv prin achiziţie directă sau, dupa caz, prin utilizarea uneia din procedurile de atribuire: licitaţie deschisă, procedură simplificată, concursul de soluţii, etc;
* realizează şi transmite spre publicare, cu respectarea termenelor legale, utilizând mijloacele electronice la dispoziţie, anunţurile de intenţie, de participare şi de atribuire către SEAP;
* întocmeşte şi păstrează dosarul achiziţiei publice cu toate documentele aferente conţinute de acesta, specificate conform legislaţiei în vigoare;
* propune primarului spre aprobare componenţa comisiilor de evaluare a ofertelor;
* întocmeşte procesele verbale de deschidere a ofertelor, de analiză şi de atribuire a contractelor de achiziţie publică şi clarificările la proceduri;
* comunică către ofertanţii participanţi rezultatele procedurilor de achiziţie publică;
* asigură restituirea garanţiilor de participare la procedurile de achiziţie publică;
* are obligativitatea cunoaşterii şi aplicării legislaţiei în vigoare, aferente compartimentului de achiziţii publice.

**RELAȚII SUPLIMENTARE** se pot obține la sediul Compartimentului Resurse Umane S.S.M. și P.S.I. din strada Republicii, nr.9, bl.G2 parter, Municipiul Medgidia, județul Constanța, secretar comisie Buhuş Tudora, consilier superior, la nr.de tel.0241/812300 - tasta 8 sau la adresa de e-mail resurse-umane@primaria-medgidia.ro.

Afişat astăzi 13 ianuarie 2025, la sediul și pe pagina de internet a Primăriei Municipiului Medgidia.

**FORMULAR DE ÎNSCRIERE LA ETAPA DE RECRUTARE**

Primăria Municipiului Medgidia

|  |
| --- |
| Funcția publică pentru care se organizează etapa de recrutare:Data organizării concursului:  |
| Numele şi prenumele candidatului:Datele de contact ale candidatului (se utilizează pentru comunicarea cu privire la concurs):Adresa:E-mail:Telefon:Identificator unic al candidatului:  |
| **Studii generale şi de specialitate:**Studii medii liceale sau postliceale:

|  |  |  |
| --- | --- | --- |
|  Instituţia | Perioada | Diploma obţinută |
|  |  |  |
|  |  |  |

Studii superioare de scurtă durată:

|  |  |  |
| --- | --- | --- |
| Instituţia | Perioada | Diploma obţinută |
|  |  |  |
|  |  |  |

Studii superioare de lungă durată :

|  |  |  |
| --- | --- | --- |
| Instituţia | Perioada | Diploma obţinută |
|  |  |  |
|  |  |  |

Studii universitare de masterat, doctorat sau studii postuniversitare:

|  |  |  |
| --- | --- | --- |
| Instituţia | Perioada | Diploma obţinută |
|  |  |  |
|  |  |  |

Alte tipuri de studii:

|  |  |  |
| --- | --- | --- |
| Instituţia | Perioada | Diploma obţinută |
|  |  |  |
|  |  |  |
|  |  |  |

 |
| **Limbi străine1**):

|  |  |  |  |
| --- | --- | --- | --- |
| Limba  | Înțelegere | Vorbire | Scriere |
|  |  |  |  |
|  |  |  |  |
|  |  |  |  |

 |
| **Cunoştinte operare calculator2):** |
| **Cariera profesională, după caz3):**

|  |  |  |
| --- | --- | --- |
| Perioada | Instituţia/Firma | Funcţia  |
|  |  |  |
|  |  |  |
|  |  |  |

 |
| **Declarații pe proprie răspundere4**)Subsemnatul/a................................................., legitimat/ă cu CI/BI, seria................., numărul............................, eliberat/ă de .............................. la data de ......................,Cunoscând prevederile art. 465 alin. (1) lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, declar pe proprie răspundere că:

|  |  |  |
| --- | --- | --- |
| * sunt
 |  |   |
| * nu sunt
 |  |

apt din punct de vedere medical și psihologic să exercit o funcție publică.Cunoscând prevederile art. 465 alin. (1) lit. h) din Ordonanța de urgență a Guvernului nr. 57/2019, cu modificările și completările ulterioare, declar pe proprie răspundere că:

|  |  |  |
| --- | --- | --- |
| * am săvârșit
 |  |  |
| * nu am săvârșit
 |  |

fapte de natura celor înscrise în cazierul judiciar și pentru care nu a intervenit reabilitarea, amnistia post-condamnatorie sau dezincriminarea faptei, în condițiile legii.Cunoscând prevederile art. 465 alin. (1) lit. i) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, declar pe proprie răspundere că:

|  |  |  |
| --- | --- | --- |
| * mi-a fost
 |  |   |
| * nu mi-a fost
 |  |

interzis dreptul de a ocupa o funcţie publică sau de a exercita profesia ori activitatea, prin hotărâre judecătorească definitivă, în condiţiile legii. Cunoscând prevederile art. 465 alin. (1) lit. j) din Ordonanța de urgență a Guvernului nr.57/2019, cu modificările și completările ulterioare, declar pe proprie răspundere că în ultimii 3 ani:

|  |  |  |
| --- | --- | --- |
| * am fost
 |  |  destituit/ă dintr-o funcție publică,  |
| * nu am fost
 |  |

 și/sau

|  |  |  |
| --- | --- | --- |
| * mi-a încetat
 |  |  contractul individual de muncă |
| * nu mi-a încetat
 |  |

pentru motive disciplinare.Cunoscând prevederile art. 465 alin. (1) lit. k) din Ordonanța de urgență a Guvernului nr. 57/2019, cu modificările și completările ulterioare, declar pe proprie răspundere că:

|  |  |  |
| --- | --- | --- |
| * am fost
 |  |  |
| * nu am fost
 |  |

lucrător al Securității sau colaborator al acesteia, în condițiile prevăzute de legislația specifică.În cadrul testării preliminare, optez pentru următoarea limbă străină:

|  |  |  |
| --- | --- | --- |
| * engleză
 |  |  |
| * franceză
 |  |
| * germane
 |  |   |
| * spaniolă
 |  |

În baza prevederilor art. 87 alin. (4) și art. 89 alin. (3) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare, ca persoană cu dizabilități:

|  |  |  |
| --- | --- | --- |
| * solicit
 |  |  |
| * nu solicit
 |  |

adaptarea rezonabilă a condiţiilor de desfăşurare a concursului.De asemenea, formulez următoarele propuneri privind instrumentele necesare pentru asigurarea accesibilităţii probelor de concurs: Cunoscând prevederile art. 4 pct. 2 și 11, art. 6 alin. (1) lit. a) și art. 7 din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în ceea ce privește consimțământul cu privire la prelucrarea datelor cu caracter personal6), declar următoarele:

|  |
| --- |
|  |
|  |

* îmi exprim consimțământul
* nu îmi exprim consimțământul

cu privire la termenii şi condiţiile de organizare a concursului, prelucrarea datelor cu caracter personal cuprinse în prezentul formular, respectiv cu privire la acordul de a primi notificări transmise prin platforma informatică de concurs.Cunoscând prevederile art. 4 pct. 2 și 11 și art. 6 alin. (1) lit. a) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în ceea ce privește consimțământul cu privire la prelucrarea datelor cu caracter personal8, declar următoarele:

|  |  |
| --- | --- |
| * îmi exprim consimțământul
* nu îmi exprim consimțământul
 |  |
|  |

cu privire la prelucrarea ulterioară a datelor cu caracter personal în scopuri statistice și de cercetare.  |

Cunoscând prevederile art. 326 din Codul penal cu privire la falsul în declaraţii, declar pe proprie răspundere că datele furnizate în acest formular sunt adevărate.

Data ………………………..

Semnătura …………………………..

**1**) Se menționează nivelul prin raportare la Cadrul european comun de referință pentru limbi străine.

**2**) Se va completa cu indicarea sistemelor de operare, editare sau orice alte categorii de programe IT pentru care există competențe de utilizare, precum și, dacă este cazul, cu informații despre diplomele, certificatele sau alte documente relevante care atestă deținerea respectivelor competențe.

**3**) Se vor menționa în ordine invers cronologică informațiile despre activitatea profesională actuală și anterioară.

**4**) Se va bifa cu „X” varianta de răspuns pentru care candidatul își asumă răspunderea declarării.

**Denumire angajator**

**Date de identificare ale angajatorului (adresă completă, CUI)**

**Date de contact ale angajatorului (telefon, fax)**

**Nr. de înregistrare**

**Data înregistrării**

**ADEVERINŢĂ**

Prin prezenta se atestă faptul că dl/d-na..............................., posesor/posesoare al/a C.I ........................., seria.................., nr. .................., CNP ................................., a fost/este angajatul ......................, în baza actului administrativ de numire nr................../contractului individual de muncă, cu normă întreagă/cu timp parţial de..........ore/zi, încheiat pe durată determinată/nedeterminată, înregistrat în registrul general de evidenţă a salariaţilor cu nr. ......../........................., în funcţia/ meseria/ ocupaţia de 1⁾........................................

Pentru exercitarea atribuţiilor stabilite în fişa postului aferentă contractului individual de muncă/actului administrativ de numire au fost solicitate studii de nivel2)..................... , în specialitatea.......................

Pe durata executării contractului individual de muncă/raporturilor de serviciu, dl/dna ............................................. a dobândit:

- vechime în muncă: .....................ani........luni.......zile;

- vechime în specialitatea studiilor: ....................ani.............luni..........zile.

Pe durata executării contractului individual de muncă/raporturilor de serviciu au intervenit următoarele mutaţii (modificarea, suspendarea, încetarea contractului individual de muncă/raporturilor de serviciu):

|  |  |  |  |  |
| --- | --- | --- | --- | --- |
| Nr. crt | Mutaţiaintervenită | Data | Meseria/Funcţia/Ocupaţia cuindicarea clasei/gradaţieiprofesionale | Nr. şi data actului pe bazacăruia se faceînscrierea şi temeiul legal |
|  |  |  |  |  |
|  |  |  |  |  |
|  |  |  |  |  |

În perioada lucrată a avut .......................... zile de concediu medical şi ................... concediu fără plată.

În perioada lucrată, d-lui/d-nei ................................ nu i s-a aplicat nicio sancţiune disciplinară/ i s-a aplicat sancţiunea disicplinară .................................

Cunoscând normele penale incidente în materia falsului în declaraţii, certificăm că datele cuprinse în prezenta adeverinţă sunt reale, exacte şi complete.

**Data Numele şi prenumele reprezentantului legal al angajatorului3),**

 **Semnătura reprezentantului legal al angajatorului,**

1) - prin raportare la Clasificarea Ocupaţiilor din România şi la actele normative care stabilesc funcţii.

2)  - se va indica nivelul de studii (mediu /superior).

3) - persoana care potrivit legii /actelor juridice constitutive/altor tipuri de acte legale, reprezintă angajatorul în relaţiile cu terţii.